7.R, SEDMA URA GEOGRAFIJE PREKO ŠOLANJA NA DALJAVO

(CILJI: Učenec na zemljevidu sveta določi geografsko lego in sklepa o posledicah, povezanih z razsežnostjo Azije; na zemljevidu določi mejo med Evropo, Azijo in Afriko )

Pozdravljeni!

Danes boste ponavljali staro snov iz začetka tega leta in tudi iz 6. razreda.

V šestem razredu ste se (na)učili katere kontinente poznamo na Zemlji, prav tako ste se (na)učili določati lego (česarkoli, torej tudi) kontinentov.

V začetku letošnjega leta smo določili mejo med Evropo ter Azijo in Afriko – tudi vrisati ste jo morali na nemo karto v zvezku.

To uro boste omenjeno snov ponovili. Pri tem si boste pomagali z delovnim zvezkom iz 6. razreda, letošnjim učbenikom in z atlasom.

POTEK DELA:

1. **V zvezek napišite nov velik naslov AZIJA** (če vam pri Evropi kaj manjka, npr. dokončane točke za vse dele Evrope, prepisi PPTjev/izpisi iz učbenika, kjer je bilo to potrebno…pustite v zvezku prostor, da boste to še nadoknadili, ko vam bo čas dopuščal).
2. **Nato v zvezek najprej opišite lego Azije.**
3. **Nato naštejte naravnogeografske enote, preko katerih teče meja med Azijo in Evropo. Dodajte še, da meja med Afriko in Azijo poteka po državni meji med Egiptom in Izraelom (v atlasu str. 116 si poglejte kje to je).**
4. **Za konec pa zapišite še vaše razmišljanje o tem, kakšne so posledice tega, da je Azija tako velik, obsežen kontinent** (lahko napišete vaše mnenje o tem kako velikost Azije vpliva na porazdelitev in število ljudi ter na njihove navade in način življenja, lahko napišete kako vpliva na razlike v podnebju in posledičnem rastlinstvu in živalstvu, lahko pa karkoli drugega, kar vam pade na pamet…).

Lep pozdrav,

Anica Stele